**PRESS-RELIZ**

**Oʻzbekiston Respublikasi Prezidentining Farmoni**

**“Tadbirkorlar uchun teng sharoitlar va adolatli raqobat muhitini taʼminlash boʻyicha navbatdagi chora-tadbirlar toʻgʻrisida”**

*PF-229, 27.12.2024 y*

Mazkur farmon bilan **quyidagilar belgilandi**:

**1.** Qoʻshilgan qiymat soligʻi va foyda soligʻi stavkalari **2028-yil 1-yanvarga** qadar **oshirilmasligi**;

*Maʼlumot uchun: Amaldagi QQS stavkasi 12 foizni va foyda soligʻining bazaviy stavkasi 15 foizni tashkil etadi.*

**2. 2025-yil 1-yanvardan** **2028-yil 1-yanvarga** qadar tikuv-trikotaj, poyabzal va charm-attorlik sanoati mahsulotlarini ishlab chiqaruvchilar uchun **foyda soligʻi** va oʻzlarining xodimlari uchun **jismoniy shaxslardan olinadigan daromad soligʻi** stavkalari **1 foiz** etib belgilandi.

Bunda mazkur imtiyozni qoʻllash uchun tadbirkorlik subyektlari quyidagi **barcha shartlarga bir vaqtning oʻzida javob berishlari shart**:

**-**jamixodilar sonining kamida **15 foizi** Ijtimoiy himoya yagona reestri va Kambagʻal oilalar reestriga kiritilgan oilalar aʼzolaridan tashkil topgan boʻlishi;

**-** har oyda har bir hodimga ish haqi **miqdori mehnatga haq toʻlashning eng kam miqdorining ikki baravaridan** kam boʻlmagan miqdorda hisoblanishi;

**-**soliq davrida tikuv-trikotaj, poyabzal va charm-attorlik mahsulotlarini realizatsiya qilishdan tushgan umumiy tushumi jami tovarlarni (xizmatlarni) realizatsiya qilishdan olingan daromadning kamida **90 foizini** tashkil etishi.

*Maʼlumot uchun:* *Charm, moʻyna xom ashyosini va junni tayyorlash, saqlash hamda qayta ishlash, qoramolni avtomatlashtirilgan tarzda soʻyish, jun, qorakoʻl va sunʼiy charmdan buyumlar, charm-attorlik mahsulotlari, poyabzal ishlab chiqarish bilan shugʻullanuvchi soliq toʻlovchilar 2023-yil 1-yanvardan* ***2026-yil 1-yanvarga*** *qadar boʻlgan davrda ushbu faoliyati boʻyicha* ***foyda soligʻini****,* ***aylanmadan olinadigan soliqni*** *va yuridik shaxslarning* ***mol-mulkiga solinadigan*** *soliqni toʻlashdan* ***ozod etilgan*** *(SKning 483-moddasi).*

**3.** Qoʻshilgan qiymat soligʻi zanjirini toʻlaqonli taʼminlash, shuningdek bozorda teng sharoit va adolatli raqobat muhitini yaratish maqsadida
**2025-yil 1-apreldan** boshlab daromadidan qatʼiy nazar, **farmatsevtika mahsulotlari savdosi** bilan shugʻullanuvchi yoki **tibbiy xizmat koʻrsatuvchi** yuridik shaxslar **qoʻshilgan qiymat soligʻini toʻlovchilar** deb eʼtirof etilishi belgilandi.

*Bunda soliq toʻlovchilar uchun QQSga oʻtishda qoʻshimcha yengillik yaratish maqsadida* ***QQS hisobotlari*** *soliq organlari tomonidan mavjud maʼlumotlar asosida* ***avtomatik tarzda*** *shakklantirib borilishi belgilab qoʻyildi.*

**4.** **Oʻzini oʻzi band qiladigan shaxslar uchun** faoliyat (ishlar, xizmatlar) turlari roʻyxati kengaytirilib unga **“Artemiya sistalarini yigʻish
va topshirish”** faoliyat turi qoʻshildi.